CELEX: 62006CA0162
Language: sk
Date: 2007-11-15 00:00:00
Title: Vec C-162/06: Rozsudok Súdneho dvora (prvá komora) z  15. novembra 2007 (návrh na začatie prejudiciálneho konania, ktorý podal Tribunal Supremo – Španielsko) – International Mail Spain SL/Administración del Estado, Correos (Smernica 97/67/ES — Spoločné pravidlá rozvoja vnútorného trhu poštových služieb — Liberalizácia poštových služieb — Možnosť vyhradiť medzinárodné zásielky poskytovateľovi univerzálnej poštovej služby v rozsahu potrebnom na zabezpečenie zachovania univerzálnych služieb )

12.1.2008   
            
            
               SK
            
            
               Úradný vestník Európskej únie
            
            
               C 8/4
            
         Rozsudok Súdneho dvora (prvá komora) z 15. novembra 2007 (návrh na začatie prejudiciálneho konania, ktorý podal Tribunal Supremo – Španielsko) – International Mail Spain SL/Administración del Estado, Correos
   (Vec C-162/06) (1)
   
   (Smernica 97/67/ES - Spoločné pravidlá rozvoja vnútorného trhu poštových služieb - Liberalizácia poštových služieb - Možnosť vyhradiť medzinárodné zásielky poskytovateľovi univerzálnej poštovej služby „v rozsahu potrebnom na zabezpečenie zachovania univerzálnych služieb“)
   (2008/C 8/06)
   Jazyk konania: španielčina
   Vnútroštátny súd, ktorý podal návrh na začatie prejudiciálneho konania
   Tribunal Supremo
   Účastníci konania pred vnútroštátnym súdom
   
      Žalobca: International Mail Spain SL
   
      Žalovaný: Administración del Estado, Correos
   Predmet veci
   Návrh na začatie prejudiciálneho konania – Tribunal Supremo – Výklad článku 7 ods. 2 smernice Európskeho parlamentu a Rady 97/67/ES z 15. decembra 1997 o spoločných pravidlách rozvoja vnútorného trhu poštových služieb spoločenstva a zlepšovaní kvality služieb, v znení pre zmenou zavedenou smernicou Európskeho parlamentu a Rady 2002/39/ES z 10. júna 2002 (Ú. v. EÚ L 15, s. 14; Mim. vyd. 06/004, s. 316) – Poštové služby vyhradené poskytovateľom univerzálnej služby – Kritériá posúdenia – Zohľadnenie výlučne dosiahnutia finančnej rovnováhy poskytovateľa univerzálnej služby
   Výrok rozsudku
   Článok 7 ods. 2 smernice Európskeho parlamentu a Rady 97/67/ES z 15. decembra 1997 o spoločných pravidlách rozvoja vnútorného trhu poštových služieb spoločenstva a zlepšovaní kvality služieb sa má vykladať v tom zmysle, že umožňuje členským štátom vyhradiť medzinárodné zásielky poskytovateľovi univerzálnej poštovej služby iba vtedy, ak preukážu,
   
               —
            
            
               že v opačnom prípade by nebolo možné túto univerzálnu službu vykonávať alebo
            
         
               —
            
            
               že táto výhrada je potrebná na to, aby táto služba mohla byť vykonávaná za hospodársky prijateľných podmienok.
            
         
      (1)  Ú. v. EÚ C 143, 17.6.2006.